1.
 Когато държавите членки не оповестят решенията по членове 3 и 4 до 1 март на съответната година, се прилагат следните правила за издаване на разрешения за нови насаждения за съответната година:
 а)налични разрешения за нови насаждения в размер на 1 % от общата площ, действително засадена с лозови насаждения на тяхна територия, както е посочено в член 63, параграф 1 от Регламент (ЕС) No 1308/2013, и без други ограничения;
 б)пропорционално разпределение на хектарите между всички отговарящи на условията заявители въз основа на площта, за която са поискали разрешение, когато заявената площ превишава наличната.
 2.
 Държавите членки гарантират оповестяването на информацията относно правилата за предоставяне на разрешения през съответната година по параграф 1.
 Член 6
 Подаване на заявления за нови насаждения
 1.След оповестяване на решенията по членове 3 и 4 или на информацията относно правилата за предоставяне на разрешения през съответната година по член 5, параграф 2, но не по-късно от 1 май, държавите членки обявяват най-малко едномесечен срок за подаване на индивидуални заявления.
 2.В заявленията се посочват конкретният размер и местоположение на площта в стопанството на заявителя, за която се иска разрешение.
 Когато не е било взето решение относно ограниченията или относно приложимите критерии в съответствие с членове 3 и 4, държавите членки могат да освободят заявителите от изискването да посочват в заявленията си конкретното местоположение на площта в стопанството си, за която искат разрешение. Държавите членки могат да изискват от заявителите допълнителна информация, когато това е от значение за прилагането на схемата за разрешения.
 1.Когато държавите членки решат да използват определени критерии за издаване на разрешения за нови насаждения в съответствие с член 4, се прилагат следните правила:
 а)критерии за допустимост по член 64, параграф 1, буква в) от Регламент (ЕС) No 1308/2013 и член 4, параграф 1 от Делегиран регламент (ЕС) xxxx/xxx: в заявленията се посочва лозаро-винарският продукт или продукти, които заявителят възнамерява да произвежда в новозасадената площ или площи, като се уточнява дали заявителят възнамерява да произвежда един или повече от следните продукти:
 i)вина със защитено наименование за произход („ЗНП“),
 ii)вина със защитено географско указание („ЗГУ“),
 iii)вина без географско означение, включително с обозначение на винения сорт грозде;
 б)критерий за приоритет, посочен в член 64, параграф 2, буква д) от Регламент (ЕС) No 1308/2013: заявленията съдържат информация от икономически характер, която доказва икономическата устойчивост на съответния проект въз основа на една или повече от стандартните методологии за финансов анализ на земеделски инвестиционни проекти, посочени в част Д от приложение II към Делегиран регламент (ЕС) xxxx/xxx;
 в)критерий за приоритет, посочен в член 64, параграф 2, буква е) от Регламент (ЕС) No 1308/2013: заявленията съдържат информация от икономически характер, която доказва потенциала за повишена конкурентоспособност въз основа на съображенията, изложени в част Е от приложение II към Делегиран регламент (ЕС) xxxx/xxx;
 г)критерий за приоритет, посочен в член 64, параграф 2, буква ж) от Регламент (ЕС) No 1308/2013: заявленията съдържат информация, която доказва потенциала за подобряване на продуктите с географски означения въз основа на едно от условията, изложени в част Ж от приложение II към Делегиран регламент (ЕС) xxxx/xxx;
 д)критерий